open-index/open-wikipedia-markdown huggingface dataset:
נוף אחר

"**נוף אחר**" הוא סינגל של הזמר יוני בלוך בהשתתפות הזמרת יעל קראוס אשר יצא בשנת 2007.

## רקע
השיר נכתב בידי ברק פלדמן, הולחן על ידי בלוך עצמו ועובד על ידי בלוך ודניאל קורן.

בשיר מתארחת הזמרת יעל קראוס, אשר מבצעת עם יוני בלוך את השיר ואת קולות הרקע.

## ביקורות
תימורה לסינגר מ-ynet תיארה את השיר כ"שיר אהבה חינני".

יוסי חרסונסקי נתן 4 כוכבים מתוך 5 לשיר, וכתב:

## מצעדים
השיר הגיע למקום ה-36 במצעד הפזמונים העברי השנתי התשס"ז של רשת ג'. במצעד השנתי של גלגלצ, השיר הגיע למקום ה-38.

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי 2007
קטגוריה:סינגלים מ-2007
קטגוריה:שירי יוני בלוך
קטגוריה:שירים בעברית
טרל פארקס

**טרל אלן פארקס** (באנגלית: **Terell Allen Parks**; נולד ב-25 בפברואר 1991) הוא כדורסלן אמריקאי, המשחק בעמדת הפאוור פורוורד והסנטר בבני הרצליה.

## קריירה
פארקס החל את דרכו בכדורסל כשלמד בתיכון בלויט ממוריאל. הוא דורג בתור הפאוור פורוורד ה-25 בטיבו ממחזור הגיל שלו.

פארקס שיחק במכללת הקהילה המרכזית של איווה בין השנים 2009 ל-2011, ובאוניברסיטת מערב אילינוי בין השנים 2011 ל-2013. בעונתו האחרונה, העמיד פארקס ממוצעים של 12.6 נקודות, 9.6 ריבאונדים ו-2.5 חסימות למשחק.

בשנת 2013, לאחר שלא נבחר בדראפט ה-NBA, חתם פארקס בקולוסוס רודו מהליגה היוונית, אך הוא שוחרר מהקבוצה מבלי ששותף במשחק אחד. בהמשך 2013, הוא הצטרף לקוטביצה קולובז'ג מהליגה הפולנית. בקבוצה העמיד פארקס ממוצעים של 11.8 נקודות, 8.2 ריבאונדים ו-1.1 חסימות למשחק.

בשנת 2016, חתם פארקס באנאגניסי גרמאסוגיאס מהליגה הקפריסאית. ב-28 בפברואר 2016, שוחרר פארקס מגרמאסוגיאס וחתם בטייפון סנטיור מהליגה הסלובנית. לאחר מכן שב לקפריסין וחתם בקראבנוס. פארקס שיחק בקבוצה במשך שנתיים, כשב-2017 הוא זכה עם הקבוצה באליפות ובשתי שנותיו הוביל את הליגה בריבאונדים. ב-2018 נבחר פארקס לשחקן ההגנה המצטיין של היורופקאפ.

ב-4 באוגוסט 2018, חתם פארקס בפרומית'אס פטראס היוונית. פארקס עמד על סף שחרור, אך בעקבות פציעתו של הסנטר השני בקבוצה אוקטביוס אליס, הוחלט להשאירו.

ב-26 באוגוסט 2019, חתם פארקס בלאריסה. הוא העמיד ממוצעים של 11.8 נקודות, 8.3 ריבאונדים ו-1.2 חטיפות למשחק. ב-11 בינואר 2020, עבר פארקס לניז'ני נובגורוד מהליגה המאוחדת של VTB. לפני שהעונה הסתיימה בעקבות מגפת הקורונה, העמידפארקס ממוצעים של 10 נקודות ו-7 ריבאונדים למשחק.

ב-20 ביולי 2020, חתם פארקס בשולה באסקט מהליגה הצרפתית. פארקס העמיד ממוצעים של 8.5 נקודות ו-5.8 ריבאונדים למשחק בארבעה משחקים, עד ששוחרר ב-18 בנובמבר.

ב-22 בנובמבר 2020, חתם פארקס בבני הרצליה מהליגה הלאומית.

## קישורים חיצוניים

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני קראבנוס
קטגוריה:כדורסלני ניז'ני נובגורוד
קטגוריה:כדורסלני שולה באסקט
קטגוריה:כדורסלני בני הרצליה
קטגוריה:אמריקאים שנולדו ב-1991
אליסון קורט

**אליסון סטפני קורט** (באנגלית:  **Alyson Stephanie Court**; נולדה ב-9 בנובמבר 1973) היא שחקנית ומדבבת קנדית.

## ביוגרפיה
קורט נולדה בטורונטו. ב-1984 הופיעה בסדרת הילדים "Mr. Dressup", וב-1985 הופיעה בסרט "רחוב סומסום מציגים: בעקבות הציפור" המבוסס על הסדרה "רחוב סומסום". ב-1988 הופיעה בפרק הראשון של הסדרה "הזהות הסודית שלי" כשכנה של דמותו של ג'רי אוקונל.

ב-1997 גילמה את פריסילה פרסלי בסרט הטלוויזיה המוקומנטרי "Elvis Meets Nixon". כמו כן היא שיחקה את לונט הליצנית (לולי בגרסת העברית) בסדרת הילדים "הספה הגדולה" ששודרה בישראל בערוץ הופ!.

היא לקחה חלק בדיבוב הסרט "דובוני אכפת לי: דור חדש", דיבבה אריה ים בסדרה "לשחרר את ווילי" המבוססת על סרט בעל אותו שם, את ורוניקה לודג' בסדרה "החברים של ארצ'י" המבוססת על ארצ'י קומיקס, את ג'ובילי ב"אקס-מן: סדרת האנימציה" ואת נורה בסדרה "טימותי הולך לבית הספר".

## קישורים חיצוניים

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:מדבבות קנדיות
קטגוריה:מלהקים
קטגוריה:במאיות דיבוב
קטגוריה:קנדיות שנולדו ב-1973
פט דאנר

**פטסי אן "פט" דאנר** (באנגלית: **Patsy Ann "Pat" Danner**; נולדה ב-13 בינואר 1934) היא פוליטיקאית אמריקאית לשעבר, שכיהנה כחברת בית הנבחרים של ארצות הברית מטעם מחוז הקונגרס השישי של מדינת מיזורי, בשנים 1993–2001. דאנר היא חברת המפלגה הדמוקרטית.

## ביוגרפיה
דאנר נולדה בינואר 1934 בלואיוויל, הגדולה שבערי קנטקי, וגדלה בבוויאר (Bevier) שבמיזורי. סבה וסבתה מצד אמה היגרו לארצות הברית מלבנון בעשור הראשון של המאה ה-20. את השכלתה התיכונית רכשה בבתי ספר ציבוריים, ובאוניברסיטת צפון-מערב מיזורי השלימה בכבוד לימודי תואר ראשון במדע המדינה. בתום לימודיה הגבוהים עבדה דאנר כמנהלת מחוזית עבור חבר הקונגרס ג'רי ליטון. במהלך נשיאותו של ג'ימי קרטר מילאה תפקיד תת-ממשלתי.

בבחירות 1976 עזב ליטון את בית הנבחרים האמריקאי כדי להתמודד במקום זאת אל הסנאט של ארצות הברית. בעקבות זאת, דאנר הכריזה על התמודדותה לקונגרס. באוגוסט אותה שנה הפסידה בבחירות מקדימות שהתקיימו במפלגה הדמוקרטית למורגן מקספילד, שבעצמו הפסיד לחבר בית הנבחרים המדינתי של מיזורי טום קולמן. בשנת 1982 נבחרה דאנר לסנאט המדינתי של מיזורי, ובשנים 1986 ו-1990 נבחרה לתקופות כהונה נוספות.

בשנת 1992 התמודד דאנר לבית הנבחרים האמריקאי, והביסה את קולמן המכהן במהפך פוליטי. היא נבחרה מחדש לבית הנבחרים בשנים 1994, 1996 ובשנת 1998. בשנת 2000 הכריזה דאנר כי לא תתמודד מחדש לקונגרס לשם טיפוליה בסרטן השד. בנה, סטיב דאנר, לשעבר חבר הסנאט המדינתי של מיזורי, היה המועמד הדמוקרטי בבחירות על המושב שהותירה אחריה אמו, אך הפסיד ביום הבחירות הכלליות לסם גרייבס ביחס של 51%-47%. כהונתה של דאנר תמה בראשית ינואר 2001.

## קישורים חיצוניים
* 

## הערות שוליים

קטגוריה:אמריקאים ילידי קנטקי
קטגוריה:לואיוויל: אישים
קטגוריה:אמריקאים ממוצא לבנוני
קטגוריה:חברי האספה הכללית של מיזורי
קטגוריה:חברות בית הנבחרים של ארצות הברית ממיזורי
קטגוריה:חברי בית הנבחרים של ארצות הברית ממיזורי
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרות אוניברסיטאות ומכללות בארצות הברית
קטגוריה:בוגרי אוניברסיטאות ומכללות בארצות הברית
קטגוריה:אמריקאיות שנולדו ב-1934
קטגוריה:אמריקאים שנולדו ב-1934
עבדול גאדי

**עבדול גאדי הבן** (באנגלית: **Abdul Gaddy Jr.**; נולד ב-26 בינואר 1992) הוא כדורסלן אמריקאי, המשחק בעמדת הרכז בפרומיתאס פטרס.

## קריירה
לאחר קריירת התיכונים, גאדי דורג כרכז השני בטיבו במחזור הגיל שלו אחרי ג'ון וול על פי ESPN, ונבחר למשחק מקדונלד'ס אול-אמריקן של שנת 2009. בעונתו הראשונה במכללות, שימש גאדי בעיקר כגיבוי לאייזיאה תומאס. בעונתו השנייה במכללה, גאדי החל לפתוח בחמישייה והעמיד ממוצעים של 8.5 נקודות ו-3.8 אסיסטים בממוצע לפני שקרע את הרצועה בינואר 2011 וגמר את העונה. עונה לאחר מכן, גאדי שיפר את המספרים הללו ורשם ממוצעים של 8.1 נקודות ו-5.2 אסיסטים למשחק. גאדי הוביל את המכללה עד לטורניר אליפות המכללות. בעונתו האחרונה, העמיד גאדי ממוצעים של 11 נקודות ו-3 ריבאונדים למשחק.

בשנת 2013, לאחר שלא נבחר בדראפט ה-NBA, הצטרף גאדי לשארלוט הורנטס בליגת הקיץ של ה-NBA. ב-23 בספטמבר 2013 הוא חתם בשארלוט, אך ב-10 באוקטובר הוא שוחרר מהקבוצה. ב-1 בנובמבר 2013, נבחר גאדי על ידי איווה וולבס בסיבוב השני בדראפט ליגת הפיתוח של ה-NBA. ב-5 בנובמבר זכויות השחקן של גאדי הועברו לסנטה קרוז ווריורס, וב-6 בנובמבר למיין רד קלאוס. ב-46 משחקים בקבוצה, הוא רשם ממוצעים של 9.0 נקודות, 5.0 אסיסטים ו-3.2 ריבאונדים למשחק. ב-2 במרץ, רשם גאדי את הטריפל דאבל הרביעי בתולדות הקבוצה, כאשר רשם 23 נקודות, 11 אסיסטים ו-10 ריבאונדים מול אוסטין ספרס.

בשנת 2014, הצטרף גאדי לניו אורלינס פליקנס עבור ליגת הקיץ, שם העמיד ממוצעים של 5.2 נקודות ו-3.2 אסיסטים בחמישה משחקים. ב-30 ביולי 2014, חתם גאדי לעונה בוירטוס בולוניה. ב-33 משחקים בקבוצה, הוא העמיד ממוצעים של 7.3 נקודות, 3.0 ריבאונדים ו-3.7 אסיסטים למשחק. ב-26 במאי 2015, הוא האריך את חוזהו בקבוצה לשנתיים נוספות.

בשנת 2016, חתם גאדי בואף ריגה וזכה עימה באליפות. בשנת 2017, הוא חתם בס. אוליבר וירצבורג מהליגה הגרמנית. הוא העמיד ממוצעים של 8.1 נקודות, 4.6 אסיסטים ו-2.5 ריבאונדים. ב-23 בספטמבר 2018, גאדי חתם באוקלהומה סיטי ת'אנדר מליגת ה-NBA. לאחר ששיחק בארבעה משחקי קדם עונה, ב-12 באוקטובר שוחרר מהקבוצה. ב-23 באוקטובר 2018, חתם גאדי באוקלהומה סיטי בלו. ב-23 בינואר 2020, מסר גאדי 20 אסיסטים, קלע 12 נקודות והוריד 7 ריבאונדים בהפסד 140–144 לטקסס לג'נדס. בשל פציעה בגב התחתון, החמיץ גאדי שלושה משחקים בפברואר ובמרץ 2020. באוקלהומה העמיד גאדי ממוצעים של 12.4 נקודות, 9.0 אסיסטים ו-3.3 ריבאונדים למשחק.

ב-1 ביולי 2020, חתם גאדי בפריסטרי אתונה מהליגה היוונית. ב-16 בדצמבר 2020, גאדי שוחרר מהקבוצה.

ב-16 בדצמבר 2020, חתם גאדי בבני הרצליה מהליגה הישראלית.

## קישורים חיצוניים

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת וושינגטון
קטגוריה:כדורסלני מיין סלטיקס
קטגוריה:כדורסלני וירטוס בולוניה
קטגוריה:כדורסלני אוקלהומה סיטי בלו
קטגוריה:כדורסלני פריסטרי אתונה
קטגוריה:כדורסלני VEF ריגה
קטגוריה:כדורסלני בני הרצליה
קטגוריה:אמריקאים שנולדו ב-1992
יחסי אירלנד–סרביה

**יחסי אירלנד–סרביה** הם יחסי החוץ בין אירלנד וסרביה.

## סקירה כללית
היחסים הדיפלומטיים בין המדינות כוננו בשנת 1977.

שרת אירופה של משרד החוץ של אירלנד, לוסינדה קרייטון, ביקרה בבלגרד בספטמבר 2012 וביוני 2013.
ראש הממשלה הסרבי איביצה דאצ'יץ' הגיע לביקור עבודה באירלנד בפברואר 2013.
לרגל נשיאות האיחוד האירופי, ראש הממשלה הסרבי איוויצה דאצ'יץ' ותת השר לשילוב אירופי, סוזנה גרוביישיץ', ביקרו באירלנד בינואר 2013.
שר החוץ איוון מרקיץ' ושר החוץ אמון גילמור נפגשו בשולי מועצת השרים של OSCE בדבלין בדצמבר 2012 והמושב ה-67 של העצרת הכללית של האו"ם בספטמבר 2012.

שר החוץ הסרבי ווק ג'רמיץ' הגיע לביקור רשמי באירלנד בינואר 2011.
בנובמבר 2007 ערך שר החוץ של אירלנד, דרמוט אהרן, ביקור עבודה בסרביה.

## יחסים כלכליים
בשנת 2014 הסתכם הסחר בין המדינות בשווי של כ-73 מיליון אירו, עם יבוא בשווי 68 מיליון ויצוא בשווי כ-5 מיליון אירו.
בשנת 2013 הסתכם הסחר בין המדינות בשווי של כ-72 מיליון אירו, עם יבוא בשווי 65 ויצוא בשווי כ-7 מיליון אירו.

## נציגויות דיפלומטיות
* אירלנד מיוצגת בסרביה באמצעות שגרירותה באתונה, יוון, ובנוסף מחזיקה קונסוליית כבוד בבלגרד.
* סרביה מיוצגת באירלנד באמצעות שגרירותה בלונדון, בריטניה.

## הערות שוליים

קטגוריה:ערכים ללא קטגוריות פיזיות - יחסי חוץ
גוייו

**גוייו** (שם מדעי: *Guiyu*; משמעות השם ממנדרינית: "鬼魚 ,guǐyú" ופירושה: "דג רוח רפאים") הוא סוג של דג פרהיסטורי, שהתקיים בסוף הסילור שלפני 419 מיליון שנה מזמננו. נחשב לדג העתיק ביותר במחלקה בעלי סנפירים בשרניים, ממנה התפתחו החולייתנים בעלי ארבע הרגליים.

מאובניו התגלו במזרח יונאן שבדרום סין. הממצאים הכילו בעיקר עצמות זנב והערכת אורך הדג מגיעה ל-33 ס"מ בקירוב. הוא תואר ב-2009 בידי החוקר הסיני זו מין (Zhu Min) ושותפיו. הסוג מכיל מין אחד - *Guiyu oneiros*.
## מאפיינים
לגוייו היו תכונות הדומות לאלה של הלטימריה החיה כיום, והיה בעל אונות סנפירים בשרניים המותאמים יותר וכן חגורת כתפיים הכוללת חלל צלעות בדומה לחולייתני יבשה. לא ברור אם דג זה היה יכול לנשום אוויר מאחר שלא נמצאו שרידי ריאות או איברים דומים בגופו. הזנב היה ארוך בעל אונות מחודדות שנועדו לנוע במהירות במים.

הוא חי לצד פאונה ימית שכללה מקריני סנפיר פרימיטיביים, חסרי לסתות שונים, דגי סחוס, בעלי שריון ואקנתודים וכן רכיכות גדולות שנמצאו בתצורות קואנטי (Kuanti Formation). עקב מבנה הלסתות הגדולות שלו סביר שהיה טורף שפיצח טרף קשה עם לסתותיו ושיניו.

## קישורים חיצוניים

*גוייו, באתר acousticbiotech 

קטגוריה:טקסונים שתוארו בידי מין ז'ו
קטגוריה:בעלי חיים שתוארו ב-2009
קטגוריה:בעלי סנפירים בשרניים פרהיסטוריים
קטגוריה:דגי גרם מהפלאוזואיקון
קטגוריה:בעלי חיים שחיו בסילור באסיה
קטגוריה:מאובני טקסונים שתוארו ב-2009
קטגוריה:טקסונים שהתפתחו בסילור
קלי שרידן

**קלי שרידן** (באנגלית: **Kelly Sheridan**; נולדה ב-19 במאי 1977) היא מדבבת קנדית.

## ביוגרפיה
שרידן נולדה באוטווה, אונטריו בקנדה וגדלה בוונקובר בקולומביה הבריטית, היא למדה בתיאטרון הנוער של ונקובר ובאוניברסיטת סיימון פרייזר, שם סיימה תואר ראשון בתיאטרון.

ב-1992 דיבבה את מלודי בסדרה "סיפורי הפוני הקטן שלי" המבוססת על סדרת הבובות "הפוני הקטן שלי". ב-1994 דיבבה בסדרה "Conan and the Young Warriors" המבוססת על עלילות קונאן הברברי. ב-2000 דיבבה את מכשפת השני בסדרה "אקס-מן: הדור הבא". ב-1993 היא דיבבה את דניאל בעונה הראשונה של "מדלן". כמו כן היא דיבבה במספר סדרות נוספות כמו "בראץ" ו"סיפורי טום וג'רי".

היא ידועה כמדבבת של ברבי בסדרת סרטי ברבי החל מהסרט הראשון בה, "ברבי במפצח האגוזים".

בנוסף לקולנוע וטלוויזיה היא דיבבה במספר משחקי וידאו.

## קישורים חיצוניים

* 

קטגוריה:מדבבות קנדיות
קטגוריה:בוגרות אוניברסיטת סיימון פרייזר
קטגוריה:אישים ממוצא אירי
קטגוריה:קנדיות שנולדו ב-1977
קטגוריה:קנדים שנולדו ב-1977
אוטום פיליפס

**אוטום פיליפס** (באנגלית: **Autumn Phillips**; נולדה ב-3 במאי 1978) היא רעייתו לשעבר של פיטר פיליפס, בן משפחת המלוכה הבריטית, לו הייתה נשואה משנת 2008 ועד לגירושיה ממנו בשנת 2021.

## ביוגרפיה
פיליפס נולדה במונטריאול ולה אח תאום ואח גדול, היא גדלה באזור דובר האנגלית של העיר, כשהייתה בת שמונה הוריה התגרשו, שני הוריה נישאו בשנית ולאביה נולדו שני ילדים נוספים מאשתו השנייה. 

היא למדה באוניברסיטת מקגיל ובאותו זמן עבדה כברמנית וכדוגמנית, היא הופיעה בתפקיד קטן ללא דיבור בסרט ההרפתקאות "קשת בענן" בבימויו של בוב הוסקינס, היא גם הופיעה בסדרת הטלוויזיה "Sirens" של ABC. אחרי הלימודים החלה לעבוד כיועצת אסטרטגית.

היא הכירה את פיטר פיליפס בעת שנכחה באירוע הספורט "Canadian Grand Prix" שנערך במונטריאול, זאת מבלי לדעת שהוא הנכד של המלכה אליזבת, היא עברה עמו להתגורר בבריטניה.

הם נישאו ב-2008.

ב-29 בדצמבר 2010 נולדה בתה הבכורה של פיליפס ונינתה הראשונה של המלכה אליזבת, סוואנה פיליפס. היא הוטבלה ב-23 באפריל, ימים ספורים לפני חתונתם של הנסיך ויליאם וקייט מידלטון. ב-2012 נולדה בתה השנייה, אילה (Isla).

הם התגרשו ב-14 ביוני 2021.

## קישורים חיצוניים

קטגוריה:בית וינדזור: אישים
קטגוריה:בוגרי אוניברסיטת מקגיל
קטגוריה:בוגרות אוניברסיטת מקגיל
קטגוריה:קנדיות שנולדו ב-1978
קטגוריה:קנדים שנולדו ב-1978
איכתאבא

**איכתאבא** (ערבית: إكتابا) היא עיירה פלסטינית, הממוקמת כארבעה קילומטרים צפונית מזרחית לעיר טולכרם בנפת טולכרם בצפון יהודה ושומרון. על פי הלשכה הפלסטינית המרכזית לסטטיסטיקה (PCBS), אוכלוסיית העיירה מנתה 2,665 תושבים בשנת 2007. פליטים מהווים 33% מכלל האוכלוסייה (1997).
## היסטוריה
בשנת 1265, לאחר שהממלוכים הביסו את הצלבנים, הוזכרה איכתאבא בין האחוזות שהעניק סולטאן ביברס לנתיניו. הכפר ניתן לאמיר עלם אלדין טרדאג' אל-עמדי.

לפי רשומות המס של האימפריה העות'מאנית משנת 1596, היו בכפר כ-21 משקי בית. תושבי הכפר שילמו שיעור מס קבוע של 33,3% על מוצרים חקלאיים שונים ובהם חיטה, שעורה, גידולי קיץ, עצי זית, עזים וכוורות. בסך הכל תושבי הכפר שילמו באותה שנה כ-4,100 אקצ'ות.

בשנת 1870 תיאר החוקר הצרפתי ויקטור גרן את הכפר כ"כפר קטן הממוקם על גבעה גבוהה". בורות קדומים מעידים על קיומו של יישוב קדום כאן. סביב הדירות צומחים עצי תאנה ורימונים."

במפקד האוכלוסין של ארץ ישראל בשנת 1922, שנערך על ידי שלטונות המנדט הבריטי, מנתה איכתאבא 121 תושבים – כולם מוסלמים. במפקד האוכלוסין בשנת 1931, האוכלוסייה המשותפת של ענבתא, איכתאבא ונור א-שמס כללה 2,498 תושבים – 2,457 מוסלמים, 34 נוצרים ודרוזי אחד החיים ב-502 בתים.

בסקר הכפרים של 1945 האוכלוסייה המשותפת של ענבתא ואיכתאבא מנתה 3,120 איש – 3,080 מוסלמים ו-40 נוצרים השטח הכולל היה 15,445 דונם על פי סקר קרקעות ואוכלוסיות רשמי. מתוכם 5,908 דונם היו מטעים ואדמות להשקיה, 5,842 שימשו לדגנים, ואילו 84 דונם היו אדמות בנויות. בשנת 1961 מנתה האוכלוסייה כ-372 נפשות.

קובץ:Tulkarm 1942.jpg|איכתאבא 1942 1: 20,000
קובץ:Tulkarm 1945 ii.jpg|איכתאבא 1945 1: 250,000


## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:נפת טולכרם
שפות וסקוניות

**השפות הווסקוניות** (מלטינית:  'בסקית') הן משפחה משוערת של שפות במערב אירופה, הכוללת את הבסקית ואת השפה האקוויטנית  שנכחדה. שיוכה של אקוויטנית למשפחה זו שנוי במחלוקת בקרב הבלשנים.

מושג השפות הווסקוניות קשור לעיתים קרובות ל של הבלשן הגרמני , שהניח כי אבותיהם של הבסקים התפשטו ברחבי אירופה בסוף תקופת הקרחונים האחרונה כאשר אוכלוסיית הקרו-מניון נכנסו לאירופה והשאירו עקבות בשפות של האוכלוסיות האנושיות הקדומות במערב אירופה. על השערה זו חולקים מספר בלשנים היסטוריים.

התומכים בהשערתו של תיאו ונמן בנוגע למשפחת השפות הווסקוניות טוענים, כי הבסקית והשפה האקוויטנית הנכחדת הן קרובות משפחה.

תיאוריות בנוגע לקשר אפשרי בין אקוויטנית לבסקית, מציינות שתי השערות מרכזיות:
* אקוויטנית היא השפה ממנה התפתחה הבסקית, וכפי שאומר זאת הבלשן לארי טרסק : "אקוויטנית קשורה כל כך לבסקית, שנוכל, למטרות מעשיות, לראות אותה כשפת האם הישירה של הבסקית".
* פרוטו-בסקית היפותטית היא שפת האם של השפה האקוויטנית.

נעשו ניסיונות שונים לקשור שפות אחרות, מודרניות או נכחדות, כמו ,  והשפה ה למשפחת השפות הווסקוניות. אף אחת מהתיאוריות הללו לא הצליחה לספק הסברים משכנעים, והן נדחו על ידי מרבית הבלשנים הבסקים מהזרם המרכזי.

## ראו גם
* שפה אם
* היסטוריה של אירופה
* בלשנות היסטורית

## קישורים חיצוניים
*  Basque in Western Europe: some arguments for a Vasconic substratum


## הערות שוליים

קטגוריה:שפות מבודדות
תאונת הרכבת בטאיוואן (2021)

**תאונת הרכבת בטאיוואן** היא תאונה שהתרחשה ב-2 באפריל 2021, בשירות הרכבות "טארוקו אקספרס", המופעל על ידי מינהל רכבת טאייוואן. הרכבת, שהובילה קרוב ל-500 נוסעים, סטתה מהפסים ובמקום נהרגו לפחות 49 נוסעים, ונפצעו למעלה מ-200. הרכבת עם שמונה הקרונות ירדה מהפסים כשהיא בתוך מנהרה מצפון לעיר חוואליין.

## התאונה
קו הרכבת 408 טארוקו אקספרס לכיוון דרום שמגיע למהירות של עד 130 ק"מ לשעה, ירדה מהפסים במנהרה מצפון לעיר חוואליין. היא הסיעה בזמן התאונה קרוב ל-500 נוסעים בשמונה קרונות לקראת פסטיבל צ'ינגמינג הלאומי, תקופת בה התנועה גבוהה מבדרך כלל מכיוון שאנשים מבקרים בקברי חברים ובני משפחה, מה שעל פי הדיווחים גרם לכך שרבים מהנוסעים עמדו בעת התאונה. על פי בדיקה ראשונית נמצא כי הרכבת סטתה משום שמשאית תחזוקה עמדה על המסילה ופגעה בקדמת הרכבת.

זוהי אחת מתאונות הרכבת הקטלניות בתולדות המדינה, כאשר מספר הנפגעים בה עבר את מניין הנפגעים בתאונת הרכבות במיאולי ב-1991 , בה נהרגו 30 נוסעים בהתנגשות בין שתי רכבות.

## נפגעים
לפחות 49 נוסעים נהרגו, ביניהם נהג הרכבת, בעוד שלמעלה מ-200 נוספים נלקחו לבית חולים.

מעל 80 איש פונו מארבעת הקרונות הקדמיים על ידי למעלה מ-150 כוחות חיפוש והצלה, בעוד שארבעת הקרונות הנוספים, האחוריים תוארו על ידי כוחות ההצלה כקשים יותר לגישה..

## חקירה
הוועד לבטיחות תחבורה בטייוואן פתח בחקירת האירוע. נהג המשאית שעמדה על הפסי רכבת הועבר למעצר ונמצא תחת חקירה. התובעים מבקשים צו מעצר למנהל אתר הבנייה, אשר עשוי להיות מואשם בגרימת מוות ברשלנות ובזיוף מסמכים.

## קישורים חיצוניים

## הערות שוליים

קטגוריה:טאיוואן: תחבורה
קטגוריה:אסיה: אסונות תחבורה
קטגוריה:אסונות ב-2021
קטגוריה:2021 באסיה
וולטר וית'רס

**וולטר הרברט וית'רס** (באנגלית: **Walter Herbert Withers**; 22 באוקטובר 1854 – 13 באוקטובר 1914) היה אמן נוף אוסטרלי יליד אנגליה וחבר באסכולת היידלברג של אימפרסיוניסטים אוסטרלים.

## ביוגרפיה
וית'רס נולד ב, סטפורדשייר, בנו של אדווין וית'רס. הוא גילה רצון מוקדם לצייר, אך אביו התנגד לכך שיהפוך לצייר מקצועי.

בשנת 1882 הוא הגיע לאוסטרליה בכוונה לעבוד בחווה. לאחר שעבד כ־18 חודשים בחווה, עבר וית'רס למלבורן וקיבל תפקיד כשרטט בחברת הדפסות. בתקופת עבודתו בשחור-לבן צייר וית'רס בגיר העתקת ציור של אוטו פון ביסמרק, שהיווה דוגמה יפה במיוחד לעבודתו בכיוון זה. בזמנו הפנוי ביקש וית'רס לפתח את האמנות שלו, ובסופו של דבר עבודותיו התקבלו לתערוכה באקדמיה הוותיקה במלבורן.

בשנת 1887 חזר וית'רס לאירופה, ושם התחתן עם פאני פלין באוקטובר אותה שנה. הוא ורעייתו התיישבו בדירה קטנה בפריז והוא למד כמה חודשים באקדמיה ז'וליאן. 

הוא חזר לאוסטרליה עם רעייתו ביוני 1888 לאחר שהוזמן לבצע עבודות בשחור לבן עבור פרגוסון ומיטשל ממלבורן. עבודתו החשובה ביותר נעשתה בתקופה זו - איורים לספר של , "דברי הימים של מלבורן העתיקה".

וית'רס התמקם בהתחלה ב, פרוור של מלבורן, ולאחר מכן ב שמעבר לנהר ירה. הוא התיידד עם ארתור סטריטון, צ'ארלס קונדר, טום רוברטס, פרדריק מק'קבין ואמנים מובילים אחרים של התקופה. הוא החל למכור כמה תמונות, אך השפל הכלכלי שם קץ לתוכניות שלו. בשנת 1890 עברו וית'רס ומשפחתו לאחוזת  ב. בשנת 1903 הם עברו בפעם האחרונה ל לבית עץ, שם הוסיף וית'רס סטודיו, וצייר עבודות רבות המציגות את הנוף המקומי. 

## השפעה
ניכרת השפעתו של וית'רס כצייר, על סטודנטים צעירים בתקופתו. הוא קיבל עבודה כמאסטר לציור ורישום בבתי ספר, ובין התלמידים שלו היו פרסי לינדזי ואחיו הצעיר נורמן לינדזי.

בשנת 1891 הוא פתח סטודיו ב ווסט, שם ערך את התערוכה הפרטית הראשונה שלו. משנת 1894 בילה וית'רס את ארבע השנים הבאות בקוטג' ברחוב קייפ, , ויקטוריה. כאן צייר כמה מעבודותיו המשובחות ביותר. בשנת 1894 הוצגה יצירת המופת שלו, "חורף רגוע" בתערוכת  שנקנתה על ידי נאמני הגלריה הלאומית של ויקטוריה. "בית הסלקטור", שצויר בשנת 1895, היה הישג שזכה להערצתם של ארתור סטריטון ופרדריק מק'קבין.

הוא התפתח בקריירה יציבה של ציור אם כי בהתחלה ללא הצלחה מסחרית. בשנת 1897 הוענק לו  הראשון בסידני על תמונתו "הסערה", שנרכשה באותה שנה עבור  (AGNSW). הוא נבחר למועצת אגודת האמנים הוויקטוריאנית בשנת 1889, ובשנת 1905 מילא את תפקיד הנשיא במשך שנה.

בריאותו התדרדרה לקראת סוף חייו אך הוא המשיך לצייר כמות גדולה של ציורים בצבעי שמן וגם בצבעי מים. לאחר מותו עבודתו הצליחה בתערוכות ובגלריות.

הוא נפטר באלת'ם, ויקטוריה ב-13 באוקטובר 1914, והותיר אחריו את רעייתו וארבעת ילדיהם, כולל מרג'רי וית'רס, שהייתה גם ציירת. הוא נקבר בכנסייה האנגליקנית של סנט הלנה.

## גלריה

File:After the Heat of the Day - Walter Withers (1891).jpg|לאחר חום היום

File:Walter Withers Wet Day.jpg|יום גשום

File:Walter Withers Panning for Gold 1893.jpg|מחפש הזהב

File:A Bright Winter's Morning Walter Withers 1894.jpg|יום חורפי בהיר

File:Walter Withers Tranquil Winter.jpg|חורף רגוע

File:Walter Withers - The Last of Summer, 1898.jpg|סוף הקיץ

File:Walter Withers - The Drover, 1912.jpg|רועה הכבשים

File:Walter Withers - Farmer's Girl, 1892.jpg|נערה כפרית

## קישורים חיצוניים

## הערות שוליים

קטגוריה:ציירים אוסטרלים
קטגוריה:ציירים אימפרסיוניסטים
קטגוריה:ילידי 1854
קטגוריה:נפטרים ב-1914
אדם זגייבסקי

**אָדָם זָגָיֶיבְסְקִי** (בפולנית: **Adam Zagajewski**; 21 ביוני 1945 – 21 במרץ 2021) היה משורר, סופר, מתרגם ומסאי פולני. הוא חתן פרס נוישטאדט לספרות לשנת 2004, פרס שירת גריפין לשנת 2016, פרס מפעל חיים, פרס נסיכת אסטוריאס לספרות לשנת 2017 וזר הזהב לשירה לשנת 2018 בערבי שירה בסטרוגה. הוא נחשב למשורר המוביל בדור 68', או למשוררי הגל החדש הפולני.

## קישורים חיצוניים

* 
* 
* 
* 
* 
* 
* 
* 
* 
* 
* 
* 

* 
* 

## הערות שוליים

קטגוריה:קצרמר משוררים
קטגוריה:משוררים פולנים
קטגוריה:מתרגמים פולנים
קטגוריה:מסאים
קטגוריה:מעוטרי אות לגיון הכבוד
קטגוריה:סגל אוניברסיטת יוסטון
קטגוריה:סגל אוניברסיטת שיקגו
קטגוריה:זוכי פרס היינריך מאן
קטגוריה:זוכי פרס ז'אן אמרי
קטגוריה:פולנים שנולדו ב-1945
קטגוריה:פולנים שנפטרו ב-2021
כרדלה

**כרדלה** (בערבית: **كردلة**) הוא כפר פלסטיני קטן בנפת טובאס, 13 ק"מ צפונית-מזרחית לטובאס, בצמוד לברדלה במערב ועין אל-בידה במזרח. הכפר ממוקם בגובה נמוך של 99 מטר מתחת לפני הים.

בעקבות הסכמי אוסלו הוגדר שטח הכפר כשטח C (שליטה ישראלית מלאה).

לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 503 תושבים בשנת 2017.

## היסטוריה
כרדלה הוקם בשנות ה-30 של המאה ה-20. המייסדים היו חברי שבט דראע'מה (الدراغمة”) מטובאס שעבדו כחקלאים וגידלו בעלי חיים. לאחר מלחמת העצמאות ב-1948, הגיעו למקום פליטים מאזור עזה.

בעקבות מלחמת ששת הימים ב-1967, כרדלה עברה לשליטה ישראלית.

## אדמה ובניה
שטח הכפר היה בעבר כ-3,000 דונם.

מיד לאחר מלחמה, ב־1 באוגוסט 1967, הופקעו מהכפר תשעה שטחים לצורך אימונים, כולם לאורך הרצועה המזרחית של גב ההר וכן "שטח אש 900" שנמצא מדרום לכפר. על לתושבי הכפר נאסר לעבד את האדמות שהחזיקו בשטח זה.

בשנת 2006 נמצא כי השטח הכולל של כפר כרדלה הוא כ-800 דונם, מתוכם רק 30 דונם סווגו כשטח בנוי.

750 דונם הם חקלאיים. כאמור, מאז הסכמי אוסלו, אדמות הכפר מוגדרות כשטח C ועל פי המדיניות הישראלית, בנוגע לתכנון ובנייה, נאסר על התושבים לבנות מבנים חדשים ללא היתר. תושבי הכפר ביקשו פעמים רבות היתרי בנייה למבנים נוספים או להרחבת, או הוספת קומות בבתים הקיימים, אך בקשותיהם נדחו ולמספר מבנים הוצאו צווי הפסקת עבודה וצווי הריסה. בשנת 1997 עתרו תושבי הכפר לבית המשפט העליון בדרישה להימנע מהריסת בתיהם ובמאי 2000 הודיעה להם המדינה שאין כוונה להרוס את המבנים שנבנו עד לאותה עת. מאחר שאין לכפר כרדלה "מעמד תכנוני"- תושביו אינם יכולים לבנות בתי מגורים, או מבנים חקלאיים או מבני ציבור, או לסלול כבישים או דרכי גישה, מבלי להסתכן בהריסתם (בשנת 2006 נבנתה בכפר מרפאה).

בכפר אין גן ילדים, בית ספר, בניין מועצה וכן אין מערכת ביוב. דרך הגישה שמחברת בין הכפר לכביש 90 היא דרך עפר צרה. באפריל 2010 פנו האגודה לזכויות האזרח בישראל ועמותת במקום – מתכננים למען זכויות תכנון למנהל האזרחי בדרישה להכין תוכנית מתאר לכפר על-מנת לאפשר לתושבים תנאי קיום והתפתחות נאותים. לאחר מספר תזכורות ופגישות עם נציגי המנהל האזרחי, המדינה הודיעה שהיא דוחה, דחייה סופית, את הבקשה בנימוק שמדובר בכפר קטן שהבנייה בו איננה צפופה מספיק וכי הוא קרוב לשני כפרים מוסדרים, שבהם יש אפשרות לפיתוח ומקום לאכלוס.

## תעסוקה
מקור התעסוקה המרכזי בכפר הוא החקלאות. מתוך 800 הדונם של הכפר, 250 הם אדמות חקלאיות. השטח הבנוי של הכפר הוא 30 דונם. ההכנסה החודשית הממוצעת היא 1,000 שקלים חדשים.

מרבית הסטודנטים הצעירים לומדים ב שבטובאס.

## תשתיות וניהול
**מים** – הכפר מחובר לרשת המים של מקורות, מאז 1982.

**חשמל** – הכפר מחובר לרשת חשמל הישראלית, משנת 1991.

**ביוב** – אין רשת ביוב בכפר. כל משק בית בונה ומפנה שפכים לבור ספיגה.

הכפר כרדלה מנוהל על ידי מועצת כפר (שלושה חברים).

## הערות שוליים

קטגוריה:נפת טובאס
מרג'רי וית'רס

**מרג'רי פיט וית'רס** (באנגלית: **Margery Pitt Withers**; 1894 – 1966) הייתה אמנית אוסטרלית.

## ביוגרפיה
נולדה באנגליה לפאני פלין ואמן הנוף האוסטרלי וולטר וית'רס. היא חזרה לאוסטרליה עם הוריה והתגוררה באחוזת צ'רטריסוויל במזרח איבנהו, ויקטוריה. אביה עבד כמאסטר לאמנות בבתי ספר שונים במלבורן. היא למדה אמנות בבית הספר של הגלריה הלאומית ובמכללה לאנשים עובדים. 

## קריירה
בזמן שהייתה בבית הספר של הגלריה הלאומית, וית'רס זכתה בתשעה פרסים וזכתה בפרס מיוחד של 50 פאונד מידי נאמני הגלריה הלאומית על תמונתה "המכתב". 

וית'רס היה מאורסת לסטודנט העמית, חייל מלחמת העולם הראשונה ג'ון מרטין פטרסון, שהקדיש לה סקיצה של חתלתול שצייר כשהיה שם. [4] הוא נהרג בפעולה בווילרס-ברטונו באוגוסט 1918.

וית'רס ציירה דמויות ונופים בצבעי שמן ובצבעי מים, ולימדה אמנות במכללת סווינבורן במשך מספר שנים. עבודתה תוארה כ"מלאת קסם בכל צל ואור פרי מכחולה." 

היא ציירה במושבות ציירים בטוונגה, דיימונד קריק, והיידלברג, והציגה עם אגודת האמנים הוויקטוריאנית באגודת עשרים ציירי מלבורן. היא גם הציגה עם אמניות כמו פולי הארי, ג'ו סוויטמן ואליס באל.

לוית'רס ישנן עבודות באוספים של גלריית האמנות של ניו סאות' ויילס, מוזיאון האמנות של קסטלמיין, אוניברסיטת מערב אוסטרליה וספריית המדינה ויקטוריה. דיוקנו של בעלה השני ועמיתה האמן ריצ'רד מקאן הועמד כמועמד לרשימת פרס ארצ'יבלד בשנת 1939. 

## קישורים חיצוניים

## הערות שוליים

קטגוריה:ציירות אוסטרליות
קטגוריה:ילידות 1894
קטגוריה:נפטרות ב-1966
צ'סטר (קונטיקט)

**צ'סטר** (באנגלית: **Chester**) היא עיירה במדינת קונטיקט בארצות הברית. היא נמצאת במחוז מידלסקס על נהר קונטיקט.

## היסטוריה
המקום היה מאוכלס עוד בתקופת האינדיאנים. מתיישבים מאנגליה הגיו לאזור בשנת 1692 ותחילה זה היה מעיר סייברוק. בשנת 1836 המקום קיבל זכויות של יישוב נפרד.

בשנת 1769 באזור הוקמה מעבורת למעבר דרך הנהר. מיקום התחנות של המעבורת עד היום מהווה ציון דרך היסטורי.

בעיירה ממקום מטה של חברת וולן ומרכז הייצור שלה. כמו כן היא מפעילה שדה תעופה פרטי בקרבת העיר.

## דמוגרפיה
בעיירה חיים כ-3,736 תושבים, וצפיפות האוכלוסין בה היא 90.2 תושבים לקמ"ר. 96.8% מאוכלוסיית העיר לבנים, 0.9% אפרו-אמריקאים, 0.4% אינדיאנים.

בעיירה קיימת קהילה יהודית ובית כנסת "בית שלום".

## קישורים חיצוניים

* 

קטגוריה:קונטיקט: יישובים
קטגוריה:יישובים שהוקמו ב-1836
קטגוריה:ארצות הברית: עיירות
יחסי סרביה–קטר

**יחסי סרביה–קטר** הם יחסי החוץ בין סרביה וקטר.

## סקירה כללית
שתי המדינות כוננו יחסים דיפלומטיים בשנת 1989. נשיא סרביה ביקר בדוחה ב-6–7 בנובמבר 2016, במהלך הביקור נחתמו מספר הסכמים דו-צדדיים אשר יחזקו את שיתוף הפעולה ויאחדו את היחסים הדו-צדדיים בין שתי המדינות. בשנת 2004 שתי המדינות חתמו על הסכם הימנעות מכפל מס, ובשנת 2016 הן חתמו על הסכם על שיתוף פעולה כלכלי, סחר וטכני, הסכם על תמריצים הדדיים והגנה על השקעות ועל הסכמי שיתוף פעולה בתחומי החקלאות, התרבות והספורט.

## נציגויות דיפלומטיות
* סרביה מחזיקה בקטר שגרירות בדוחה.
* קטר מחזיקה בסרביה שגרירות בבלגרד.

## הערות שוליים

קטגוריה:ערכים ללא קטגוריות פיזיות - יחסי חוץ
אלסי בארלו

**אלסי פרדריקה בארלו** (באנגלית: **Elsie Frederica Barlow** ; 1876 – 15 בנובמבר 1948), הייתה ציירת אוסטרלית. היא הייתה חברה מייסדת באגודת עשרים ציירי מלבורן. היא הייתה גם האישה הראשונה שהציגה תערוכת יחיד בקסטלמיין, ויקטוריה.

## ביוגרפיה
אלסי פרדריקה בארלו, נולדה בשנת 1876 במלבורן, אוסטרליה. היא הייתה הצעירה מבין שש הילדות שנולדו לסידני האק ושרלוט המסלי.

בשנת 1894, בארלו נרשמה לבית הספר בגלריה לעיצוב, שם לימדו אותה פרדריק מק'קבין ולינדזי ברנרד הול. היא למדה גם בבית הספר בגלריה הלאומית יחד עם אחותה דורה סרל. אלסי ודורה גילו התעניינות מוקדמת באמנות ולמדו שיעורים בבית העירייה סנט קילדה כשהיו ילדות.

היא הציגה בתערוכה של אמנות אוסטרלית בגלריות גרפטון בלונדון בשנת 1898. הציור שלה "החדשות הגיעו", זכה במקום שני במלגת הנסיעות של מקס מלדרום בבית הספר לגלריה הלאומית בשנת 1897.

בשנת 1901 נישאה לתובע המשטרתי ארתור בארלו, עוזרו של סר ג'ון מאדן. נולדו להם שלושה ילדים. הם התגוררו במריבורו בשנת 1909 ועברו לקסטלמיין בשנת 1912.

בשנת 1912 קיימה בארלו תערוכת יחיד במכון הטכני בקסטלמיין, שם הציגה 90 ציורים. התערוכה הוביל ליצירת בסופו של דבר ליצירת הגלריה לאמנות בקסטלמיין.

בארלו עברה למלבורן בשנת 1916 ובעלה ארתור נפטר זמן קצר לאחר מכן. היא פתחה סטודיו בבניין דנקלינגס במלבורן בשנת 1919, ובו נערכה תערוכה של 76 ציורים ו-6 רישומי עט ביוני אותה שנה.

היא מוכרת כאישה הראשונה שציירה נופי שלג בחוץ, בעת ביקורה אצל חברתה מאי וייל בסאספרס.

בארלו הייתה חברה מייסדת באגודת עשרים ציירי מלבורן.

אלסי בארלו נפטרה בבית חולים פרטי במנטונה, ויקטוריה ב-15 בנובמבר 1948.

## קישורים חיצוניים

## הערות שוליים

קטגוריה:ציירות אוסטרליות
קטגוריה:ילידות 1876
קטגוריה:נפטרות ב-1948
רוברט הוקר דאולינג

**רוברט הוקר דאולינג** (באנגלית:** Robert Hawker Dowling**; 1827 – 8 ביולי 1886) היה אמן קולוניאלי אוסטרלי.

## ביוגרפיה
דאולינג נולד באנגליה כבן הצעיר של הכומר הנרי דאולינג ואשתו אליזבת, לבית דארק. הוא עבר עם הוריו ללאונססטון שבטסמניה בשנת 1839. הוא קיבל שיעורים מתומאס בוק ופרדריק סטריינג', ובשנת 1850 התפרסם כצייר פורטרטים.

בשנת 1856 עזב דאולינג ללונדון בין השאר בעזרת חברים בלאונססטון. הוא הציג 16 תמונות באקדמיה המלכותית בין השנים 1859–1882 ואחרות במכון הבריטי. לאחר שחזר לאוסטרליה הוא עבר למלבורן וצייר דיוקנאות של סר הנרי לוך, ד"ר ג'יימס מוראוס, פרנסיס אורמונד ואחרים.

הוא נסע שוב ללונדון בשנת 1886 אך נפטר זמן קצר לאחר הגעתו.

דאולינג היה צייר דיוקנאות, לעיתים קרובות דתיות או מזרחיות. הוא מיוצג בגלריות מלבורן ולאונססטון.

ב-2 במאי 2007, אחד מציוריו של דאולינג נקנה תמורת 823,500 דולר על ידי הגלריה הלאומית של ויקטוריה.

## גלריה

קובץ:Dowling Natives of Tasmania.jpg|ילידים בטסמניה
קובץ:Robert Dowling - A Sheikh and his son entering Cairo on their return from a pilgrimage to Mecca - Google Art Project.jpg|חזרה ממכה
קובץ:Robert Dowling - Early effort, 1860.jpg|ניסיון ראשון בציור


## קישורים חיצוניים

## הערות שוליים

קטגוריה:ציירים אוסטרלים
קטגוריה:ילידי 1827
קטגוריה:נפטרים ב-1886
סקרמוש (סרט)

250px|שמאל|ממוזער|סטיוארט גריינג'ר וג'נט לי בסקרמוש
**סקרמוש** (באנגלית: **Scaramouche**) הוא סרט רומנטי אמריקאי בצבעי טכניקולור משנת 1952 בבימויו של ג'ורג' סידני, עם סטיוארט גריינג'ר , אלינור פארקר, ג'נט לי ומל פרר בתפקידים הראשיים.

התסריט מבוסס באופן רופף על הרומן סקרמוש של רפאל סבטיני משנת 1921. הסרט עשיר בקרבות דו-קרב החרבות. ובסופו יש את הדו-קרב הארוך ביותר בקולנוע שאורך שבע דקות.

התקופה היא סוף המאה ה-18 בצרפת, לפני המהפכה הצרפתית, מתגבשת התנגדות לשלטון האריסטוקרטים ואחד ממנהיגי ההתנגדות נאלץ להסתתר מאנשי המלך כשהוא מחופש לסקרמוש (ליצן שובב בקומדיה דל'ארטה).

## תקציר העלילה
מלכת צרפת מרי אנטואנט (נינה פוש) מזמינה את אחיינה המרקיז דה מאן (מל פרר) כדי שיגלה את הבוגד שמפיץ חוברות על "חירות, שוויון, אחווה" בשם "ברוטוס רופוס". באותה הזדמנות היא מזכירה לו שהגיע זמנו להתחתן ומכירה לו את אחת מבנות לווייתה - אלין דה גברילק (ג'נט לי).

אנדרה מורו (סטיוארט גריינג'ר) הוא ממתנגדי המשטר. הוא בידידות עם שחקנית התיאטרון לנור (אלינור פארקר) אבל היא מחליטה להינשא לאדם עשיר. אנדרה הודף את הארוס מהכרכרה ומגיע לבית הוריו המאמצים ז'ורז' דה ולמורין (לואיס סטון) כאן הוא נפגש עם "אחיו" פליפה (ריצ'רד אנדרסן) שהוא עומד מאחורי השם "ברוטוס רופוס". חייליו של דה מן ובראשם האביר דה שברילן (ריצ'רד וילקוקסון) באים לעצור את פליפה אך הוא מצליח לברוח. אנדרה מגלה מעורך דינו כי אביו הוא המרקיז דה גברילק. הוא נפגש עם פליפה ושניהם נוסעים לגברילק. בדרך הם פוגשים באלין שמרכבתה התקלקלה ואנדרה מתאהב בה אך לצערו מתברר לו היא אחותו. הם מגיעים לבית גברילק ומתברר שהוא מת ואנדרה מנחם אותה.

דה מן ואנשיו עוצרים את פליפה ודה מאן מזמין אותו לדו-קרב והורג אותו. אנדרה מצליח לברוח מגיע לתיאטרון ומשתתף בהצגה כסקרמוש ביחד עם לנור לאחר שהשחקן האמיתי נרדם בגלל שתייה. הרודפים נהנים מההצגה ולא מזהים את אנדרה.

אנדרה נשבע לנקום בדה מאן ולוקח שיעורים בסיוף. הוא מסכים להיבחר לפרלמנט כדי שיפגוש שם את דה מאן כנציג האריסטוקרטים. לנור ואלין מונעות מדה מן להגיע לישיבות ואנדרה נאלץ להתמודד נגד הנציגים האריסטוקרטים שמזמינים אותו לדו-קרב ומביס את כולם.

לבסוף מתברר לו שדה מן יגיע עם אלין להופעה של התיאטרון. אנדרה משחק בתור סקרמוש וכולם צוחקים. בסוף ההצגה הוא מסיר את המסיכה פונה לדה מן שיושב ביציע ומציע לו דו-קרב.

מתחיל דו-קרב שעובר בכל חלקי התיאטרון (הארוך ביותר בקולנוע) לבסוף עומד אנדרה לנעוץ את החרב בבטנו של דה מאן אך נרתע ונותן לו לעזוב.

אביו המאמץ של אנדרה מגלה לו שאביו האמיתי הוא גם אביו של דה מאן, כלומר הם אחים.

כעת יכול אנדרה להתחתן עם אלין והם נוסעים בכרכרה. לנור זורקת להם פרחים ונפנית לקצין צעיר שאוחז בבטנו (נפוליאון).

## צוות השחקנים

## קישורים חיצוניים

* 
* קדימון לסקרמוש, באתר יוטיוב
* קדימון מצויר לסקרמוש, באתר יוטיוב
* דו-קרב בסקרמוש, באתר יוטיוב
* סקרמוש, באתר TCM

קטגוריה:סרטי 1952
קטגוריה:סרטי דרמה היסטורית
קטגוריה:סרטי דרמה רומנטית אמריקאיים
קטגוריה:סרטי הרפתקאות אמריקאיים
קטגוריה:סרטי מטרו גולדווין מאייר
קטגוריה:סרטי פעולה אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים רומנטיים
יחסי מלזיה–סרביה

**יחסי מלזיה–סרביה** הם יחסי החוץ בין מלזיה וסרביה.

## סקירה כללית
מלזיה הייתה מעוניינת להצטרף לארגון המדינות הבלתי מזדהות בשנות השישים, אשר מילאה חלק חשוב בכינון היחסים הדיפלומטיים בין מלזיה ויוגוסלביה שבאו בעקבותיה בשנת 1967. מלזיה והרפובליקה הפדרלית הסוציאליסטית של יוגוסלביה (SFRY) חתמו על הסכם שיתוף פעולה בנושא כלכלי וטכני בשנת 1969. שתי המדינות חתמו גם על ההסכם לתעבורה אווירית בשנת 1987 וכן על ההסכם להימנעות מכפל מס בשנת 1990. הרפובליקה הפדרלית של יוגוסלביה (FRY) ומאוחר יותר הרפובליקה של סרביה הן ממשיכות חוקיות של אותם הסכמים.

היחסים הדיפלומטיים בין מלזיה לרפובליקה הפדרלית של יוגוסלביה נותקו בשנת 1992 וכוננו מחדש בשנת 2003. מלזיה פתחה את שגרירותה בבלגרד בפברואר 2004. שר החוץ של מלזיה השתתף באספת שרי המדינות הבלתי מזדהות שנערך בבלגרד ב-4–7 בספטמבר 2010.

## יחסים כלכליים
חילופי הסחר הדו-צדדיים בשנת 2011 היו בסביבות 70 מיליון דולר, שהם גידול של 9% בהשוואה לשנת 2010, למרות המשבר הכלכלי העולמי. המוצרים הנפוצים ביותר המיוצאים והמיובאים כוללים גומי טבעי, סינתטי וממוחזר, מכונות משרדיות וציוד לעיבוד מידע, חומרי גלם, ציוד טלקומוניקציה ומוצרים למחצה חקלאיים כגון שומנים צמחיים מוצקים ושמנים. הסחר הדו-צדדית לא נראה כה גבוה, אך יש הרבה עסקאות עסקיות שאינן כלולות בסטטיסטיקה מכיוון שרוב החילופים הדו-צדדיים בין מלזיה וסרביה נעשים דרך מדינות איחוד אחרות כמו איטליה וגרמניה.

## נציגויות דיפלומטיות
* סרביה מיוצגת במלזיה באמצעות שגרירותה בג'קרטה, אינדונזיה.
* מלזיה מחזיקה בסרביה שגרירות בבלגרד.

## הערות שוליים

קטגוריה:ערכים ללא קטגוריות פיזיות - יחסי חוץ
אנטרופיית צאליס

**האנטרופיה של טסאליס** בתרמודינמיקה סטטיסטית היא הכללה של האנטרופיה הסטנדרטית של בולצמן-גיבס, אשר הוצעה על ידי קונסטנטינו טסאליס  בשנת 1988 עבור המקרה של מערכות לא אקסטנסיביות. אנטרופיית טסאליס ודומותיה נלמדות לרוב בהקשר של פיזיקה סטטיסטית, אך מושג האנטרופיה חשוב לא רק בפיזיקה תרמודינמית וסטטיסטית, אלא גם בתורת האינפורמציה, באנליזה מתמטית ובתורת ההסתברות.

## רקע
הביטוי המתמטי לאנטרופיית טסאליס הוא, במקרה בדיד, עבור מערכת עם N מצבים אפשריים ופונקציית הסתברות P:

{\displaystyle S_q(P_i) = {k \over q - 1} \left( 1 - \sum_{i=1}^N p_i^q \right)}

ועבור המקרה הרציף, עם המשתנה המקרי X ופונקציית צפיפות ההסתברות p(x):

{\displaystyle S_q(P) = {k \over q - 1} \left( 1 - \int\limits_{X}^{} {p^q(x)} dx \right)}

כאשר- {\displaystyle q\in R} פרמטר חסר יחידות הנקרא אינדקס האנטרופיה, ומאפיין את דרגת האי אקסטנסיביות של המערכת. אין שיטה כללית לדעת מהו ערכו של אינדקס האנטרופיה, והוא בדרך כלל מוערך על ידי ניסויים. k קבוע חיובי אשר מגדיר את היחידות הפיזיקליות של הערך הנמדד.

### תכונות
# בגבול שבו {\displaystyle q\to 1} אנטרופיית טסאליס מתכנסת לאנטרופית גיבס-בולצמן.
# {\displaystyle S_q =0 } רק כאשר קיים {\displaystyle p_i =1} .
# ל- {\displaystyle S_q } קיים מקסימום כאשר כל המצבים המיקרוסקופיים שווי הסתברות- {\displaystyle \forall i ;p_i =\frac{1}{\Omega}}. מקסימום זה נתון על ידי: {\displaystyle S_{q_{max}}(P_i) = k{1-\Omega^{1-q} \over q - 1} }.כאשר {\displaystyle q>0} ביטוי זה יהווה מקסימום, ועבור {\displaystyle q יהווה מינימום.
400px|Maximum entropy as a function of microstates, for several values of q|מרכז|

## מערכת לא אקסטנסיבית
נתבונן בשתי מערכות בלתי תלויות, A,B, כך שבמקרה הבדיד הצפיפות המשותפת של המצבים {\displaystyle a\in A, b\in B} היא-

{\displaystyle \operatorname {Prob} (a,b)=\operatorname {Prob} (a)\operatorname {Prob} (b)}


ובמקרה הרציף, עם משתנים מקריים X,Y, פונקציית הצפיפות המשותפת של המצבים {\displaystyle x\in X, y\in Y} -

{\displaystyle p_{AB}(x,y)=p_{A}(x)p_{B}(y)}

אנטרופיית טסאליס של מערכות בלתי תלויות כאלו מקיימת-

{\displaystyle S_{q}(AB)=S_{q}(A)+S_{q}(B)+{1-q \over k}S_{q}(A)S_{q}(B)}

וכן ניתן לראות כי אנטרופיית המערכת הכוללת לא מקיימת אקסטנסיביות, אלא במקרה בו q=1.
## אנטרופיית טסאליס היחסית
נניח כי {\displaystyle \{a_{i}\}, \{b_{i}\}} הן שתי פונקציות הסתברות המקיימות {\displaystyle \{a_{i}\},\{b_{i}\}\geq 0}, ו- {\displaystyle \sum _{i=1}^{N}a_{i}=\sum _{i=1}^{N}b_{i}=1 } .
כעת, נגדיר את אנטרופיית טסאליס היחסית בין {\displaystyle A=\{a_{i}\}, B=\{b_{i}\}}, {\displaystyle i=1,2,...,N}:
{\displaystyle D_{q}(A|B)=-\sum _{i=1}^{N}a_{i} \ln_q \frac{b_{i}}{a_{i}}} ; \forall q \geq 0

כאשר:
\ln_q x={x^{q-1}-1 \over q - 1} ; \forall x \in R ,x \geq 0

נשים לב כי \lim_{q\rightarrow 1} D_{q}(A|B)=D_{1}(A|B)=\sum _{i=1}^{N}a_{i} \log \frac{b_{i}}{a_{i}} 
גודל זה ידוע בתור האנטרופיה היחסית, ומתכנס לדיברגנץ קולבק-לייבלר.

## הערות שוליים

קטגוריה:תרמודינמיקה
יחסי הפיליפינים–סרביה

**יחסי הפיליפינים–סרביה** הם יחסי החוץ בין הפיליפינים וסרביה.

## סקירה כללית
הפיליפינים ויוגוסלביה כוננו יחסים דיפלומטיים ב-28 בפברואר 1972. בין השנים 2016–2018 יוצגה הפיליפינים בסרביה באמצעות הקונסוליה בבודפשט, הונגריה, אולם ב-26 ביוני 2018 היא פתחה קונסוליה בבלגרד.

נכון לשנת 2018 ישנם 76 פיליפינים המתגוררים ועובדים בסרביה, רובם נשואים לסרבים והקימו שם את משפחותיהם.

## נציגויות דיפלומטיות
* סרביה אינה מיוצגת בפיליפינים לא בדרג השגרירות ולא בדרג הקונסוליה.
* הפיליפינים מחזיקה בסרביה קונסוליה בבלגרד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סלאח פאיק

**סלאח פאיק** (בערבית: **صلاح فائق**, תעתיק מדויק: **צלאח פאא'ק**; נולד ב-1945) הוא משורר, מתרגם ואמן קולאז'ים עיראקי גולה, החי כיום באנגליה. נחשב לאחד המחדשים הבולטים של השירה בפרוזה בשפה הערבית.

## ביוגרפיה
סלאח פאיק נולד בעיר כירכוכ שבצפון עיראק לאב טורקמני ולאם כורדית. בנעוריו היה חבר במפלגה הקומוניסטית העיראקית ונלחם מטעמה במסגרת המאבק הלאומי הכורדי נגד השלטונות העיראקיים. בהמשך עבר לבגדאד ועבד בה בעבודות כפיים שונות. בשל פעילותו הפוליטית עזב פאיק את עיראק לסוריה בשנת 1974, ובהמשך עבר לביירות, ממנה שב תוך זמן קצר לדמשק עם פרוץ מלחמת האזרחים במדינה. לאחר שנים ספורות בדמשק, עזב ללונדון, שם שהה במשך עשרים שנה ועבד כמגיה ועורך בעיתונים ובכתבי-עת ערביים שיצאו בעיר. בשנת 1994 עזב את לונדון והשתקע בפיליפינים, וחזר לאנגליה רק בשנת 2019.

## קריירה כמשורר
פאיק היה חבר בחבורה הספרותית שנקראה חבורת כירכוכ, שהיו חברים בה משוררים וסופרים אחרים בני העיר, כדוגמת סרגון בולוס, פאדל אל-עזאווי, מואייד א-ראווי, ג'ליל אל-קייסי, ג'אן דמו והאב יוסף סעיד. כאשר עזבו חברי החבורה את כירכוכ לבגדאד ובהמשך למקומות שונים בגלות, החבורה התפזרה אך חבריה המשיכו לשמור על קשרים אלה עם אלה גם ממקומות גלותם.

בשל פעילותו הפוליטית של פאיק במסגרת המפלגה הקומוניסטית העיראקית, שיריו ויצירתו כמעט ולא פורסמו בעיראק והוא נאלץ להתפרנס מעבודות כפיים כגון עבודה כטכנאי רכבות בחברת הרכבות העיראקית, בבניין, בצביעה, במאפיות ובחברת הגז. כשחי בבגדאד, הכיר פאיק את המשורר עבד אל-והאב אל-ביאתי , מגדולי המשוררים העיראקים של התקופה. אל-ביאתי ראה שירים שכתב פאיק ועודד אותו לפרסם אותם בכתבי-עת בסוריה ובלבנון. אל-ביאתי הכיר את פאיק למשוררים ומוציאים לאור רבים ובהמשך סייע לו בהוצאת דרכון וביציאה מעיראק, תוך שהמליץ לו שלא לשוב אליה.

קובץ השירים הראשון של פאיק, "בני ערובה", פורסם בחסותו של אל-ביאתי בדמשק בשנת 1975, זמן קצר לאחר שעבר אליה פאיק ופרסם אותו בחסות עבד אל-והאב אל-ביאתי בדמשק בשנת 1975. קובצי השירה הבאים של פאיק ראו אור כבר מחוץ לעולם הערבי: "הארץ הזאת" פורסם בלונדון בשנת 1978; "שרפה נוספת הראויה לעיר" פורסם בלונדון בשנת 1979; "דרך לים" פורסם בפריז בשנת 1983; "מחוזות וחלומות" פורסם בלונדון בשנת 1984; ו"הסתלקות" פורסם אף הוא בלונדון בשנת 1987. במשך השנים פורסמו גם קבצים מתורגמים משירתו לשפות אנגלית, צרפתית, טורקית ופרסית. בשנים האחרונות תורגמו חלק משיריו גם לעברית.

אחרי עזיבתו לפיליפינים מיעט פאיק לפרסם את שירתו. בעשור האחרון חזר לפרסם, אך הוא עושה זאת כמעט אך ורק בעמוד הפייסבוק הפרטי שלו,, שבו הספיק לפרסם מאות שירים שכתב בשלושת העשורים האחרונים. השירים נאגדו בכמה עשרות ספרים שהוציא פאיק בהוצאה עצמית; ניתן להוריד אותם בחינם בעמוד הפתוח שלו.

מבחר משיריו של פאיק, "**דבר לא יצילני מן הבדידות**", ראה אור בתרגום ראשון לעברית בהוצאת קשב לשירה בשנת 2021.

## קישורים חיצוניים

* 

## הערות שוליים

קטגוריה:משוררים עיראקים
קטגוריה:משוררים ערבים
קטגוריה:שירה ערבית
קטגוריה:ילידי 1945
יחסי הולנד–תאילנד

ממוזער|שגרירות תאילנד בהאג
**יחסי הולנד–תאילנד** הם היחסים הדיפלומטיים הרשמיים בין **[[הולנד]]** לבין **[[תאילנד|ממלכת תאילנד]]**.

## סקירה כללית
הרפובליקה ההולנדית כוננה יחסים דיפלומטיים עם ממלכת סיאם בשנת 1604. בשנת 1608 נשלחה משלחת דיפלומטית הולנדית לסיאם, ובשנת 1617 נחתם הסכם דיפלומטי בין המדינות. בשנת 1960 ביקרה המלכה סיריקיט קיטיאקון בהולנד. בשנת 2004 ביקרו ביאטריקס, מלכת הולנד ווילם אלכסנדר, נסיך אורנז' בתאילנד, לרגל 400 שנה לכינון היחסים הדיפלומטיים בין המדינות. לפני מגפת הקורונה ביקרו כ-200,000 תיירים הולנדים בתאילנד כל שנה. שתי המדינות משתפות פעולה בתחומים רבים, ובכלל זה בחקלאות.

## נציגויות דיפלומטיות
* הולנד מחזיקה בתאילנד שגרירות בבנגקוק וקונסוליית כבוד בפוקט.
* תאילנד מחזיקה בהולנד שגרירות בהאג.

## קישורים חיצוניים

* יחסי הולנד–תאילנד, באתר משרד החוץ התאילנדי

## הערות שוליים

קטגוריה:ערכים ללא קטגוריות פיזיות - יחסי חוץ
רונית שרף

**רונית גיל שרף** (נולדה ב-12 בספטמבר 1952) היא כדורסלנית עבר ישראלית, שיחקה בנבחרת ישראל בכדורסל נשים.

## ביוגרפיה
שרף נולדה בתל אביב, למדה בבית הספר היסודי בלפור ובגימנסיה גאולה, במדיה זכתה בחמש אליפויות בכדורעף.

החלה לשחק כדורסל במועדון הפועל תל אביב בגיל 14 ואחרי שנה עברה למכבי דרום שם שיחקה שנתיים. בגיל 17 עברה למכבי תל אביב ושיחקה במועדון עד שנת 1980.

בהמשך, עברה לשחק במכבי רמת חן, בא.ס רמת השרון וסיימה בגיל 40 בקבוצת הפועל כפר סבא מהליגה הארצית.
זכתה ב-6 אליפויות עם מכבי תל אביב וב-6 גביעי המדינה, ועם רמת חן ב־2 גביעי מדינה.

שרף שיחקה בנבחרת הנערות של ישראל בשנים 1967–1968 ובהמשך בנבחרת הבוגרת עד שנת 1995.

שרף נבחרה להיות חברת היכל התהילה של כדורסל הנשים בישראל בניהולה של ענת דרייגור.

שרף נשואה למאמן הכדורסל צביקה שרף ולהם שני ילדים. למדה חינוך גופני במכון וינגייט והייתה במשך שנים רבות מורה בתיכון חדש בתל אביב.

## קישורים חיצוניים
* רונית שרף, באתר היכל התהילה כדורסל נשים ישראל

קטגוריה:בוגרות בית הספר בלפור (תל אביב)
קטגוריה:בוגרי בית הספר בלפור (תל אביב)
קטגוריה:בוגרות גימנסיה גאולה
קטגוריה:בוגרי גימנסיה גאולה
קטגוריה:כדורסלניות רמת השרון
קטגוריה:כדורסלניות הפועל תל אביב
קטגוריה:כדורסלניות מכבי תל אביב
קטגוריה:כדורסלניות נבחרת ישראל
קטגוריה:ישראליות שנולדו ב-1952
קטגוריה:ישראלים שנולדו ב-1952
קטגוריה:סגל תיכון חדש
Line by Line

**Line by Line** (בעברית: **שורה אחר שורה**) הוא סינגל שהוקלט על ידי המוזיקאי הקנדי ג'ייפי סאקס, ביחד עם הזמרת-יוצרת האמריקאית מארן מוריס. השיר יצא לאור ב-13 בינואר 2021, על ידי חברות התקליטים אריסטה רקורדס וסוני מיוזיק אנטרטיינמנט, כסינגל שלא מתוך האלבום.

השיר הגיע למקום ה-96 בקנדה הוט 100.

## רקע וכתיבה
השיר נכתב על ידי מארן מוריס, ג'ייפי סאקס, ראיין מרון, ג'ימי רובינס והופק על ידי ראיין מרון גם כן. "Line By Line" הוא שיתוף הפעולה הראשון של סאקס ומוריס. השיר מתאר כמה קשה לקיים ולתחזק מערכת יחסים ולכן סאקס ומוריס החליטו לכתוב על כך שיר, במסגרתו את מביעים את דעתם בנוגע לכך.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.

## וידאו קליפ
הווידאו קליפ הרשמי של השיר בוים על ידי ניק ליאופולד, והועלה לערוץ היוטיוב של ג'ייפי סאקס ב-13 בינואר 2021, בשידור חי בסמוך לצאתו כסינגל. בתחילת הקליפ, ניתן לראות את סאקס יושבת על גרם מדרגות ומנגן בגיטרה כשהכול מסביבו חשוך. בהמשך, מצטרפת אליו מוריס והשניים יושבים על שולחן וממשיכים לשיר את השיר.

נכון לאפריל 2021, מונה הצפיות של הקליפ עומד על למעלה מ-1.7 מיליון צפיות.

## רשימת השמעה

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2021
קטגוריה:סינגלים מ-2021
קטגוריה:שירי מארן מוריס
קטגוריה:שירים באנגלית
קטגוריה:שירים שנכתבו על ידי מארן מוריס
קטגוריה:סינגלים בהוצאת אריסטה רקורדס
קטגוריה:סינגלים בהוצאת סוני מיוזיק
אבן על כל מיל

**אבן על כל מיל** הוא סרט קולנוע ישראלי אבוד משנת 1955 שביים אריה להולה.

## עלילה
דני, נהג משאית במקצועו, מוכן לעשות הכל על מנת להרוויח כסף ולקנות את המשאית המשופצת שמחכה לו במוסך בחיפה, אך כמה שהוא לא יטרח, הוא לא מצליח לאסוף מספיק כסף. ניסיונותיה של אנה, אשתו, לעקור מתוכו את ה"דיבוק" למשאית הזאת אינם עולים יפה. בסופו של דבר המשאית מושגת וחלום חייו של דני מתגשם. מיכאל, פעיל בארגון "ההגנה", דורש מדני את המשאית. הוא זקוק לה לצרכים לאומיים, הימים הם ימי הדמדומים של השלטון המנדטורי ומיכאל עומד בראש קבוצת אנשי מחתרת.

## הפקה
את התסריט כתבו חיים חפר ואריה להולה, שגם ביים את הסרט. היה זה סרט העלילה ראשון של להולה באורך מלא.

התקציב להפקה (200,000 לירות) הגיע מהמשקיעים הפרטיים: יקותיאל פדרמן, שאול גוסקינד וגוסטב שטיינמץ ומן הקיבוץ המאוחד, שהקים לשם כך את חברת ההפקות "שדות".
לתפקיד רעייתו של דני לוהקה השחקנית הצרפתייה סופי לקלר.
בתחילת 1954 החלו הצילומים (הצלם היה יעקב יונילוביץ'). בסוף מאי 1954 הוכרז על סיום הצילומים.
העריכה הייתה אמורה להתבצע בפריז ולהסתיים בתוך חודשיים. להולה יצא לפריז ושב באוקטובר, אולם הסרט עוד לא היה גמור. 
עריכת הסרט הושלמה במעבדות "ליאנו-פילם" בצרפת והעותק הגמור היחיד הגיע לישראל בתחילת ינואר 1955.

הסרט הוקרן לראשונה ביוני 1955 בערב הפתיחה של פסטיבל הסרטים הארצי בחיפה ונקטל על ידי המבקרים. בו ביום הוחלט להוריד את הסרט מן האקרנים והוא לא הופץ מסחרית עד היום. מפיקי הסרט הפסידו כסף רב (פדרמן הפסיד 140 אלף דולר - סכום עתק בעת ההיא) והכריזו על פשיטת רגל. הסרט אבד במשרדי ההוצאה לפועל.

במשך כ-10 שנים ניסו הנושים, ללא הצלחה, למכור קטעים מהסרט ולשלב אותם בסרטים חדשים.

בשנת 2017 נמצאו מספר גלילים מן הסרט. הם עברו דיגיטציה ונשמרו בארכיון הסרטים הישראלי.

## שחקנים
* יוסף ידין – דני, התפקיד הראשי
* חנה מרון – אנה, אשתו של דני
* בומבה צור
* נתן כוגן
* אריה אליאס – בתפקיד העולה מעיראק
* אורנה פורת
* חיה הררית
* סופי לקלר
* גרשון פלוטקין
* אלישבע מיכאלי
* זלמן לביוש
* יצחק בן-יעקב
* מרגלית עובד
* הירש ברלינסקי
* זיוה רודן-שפיר
* שייקה אופיר – בתפקיד עולה חדש, ניצול שואה מצרפת

## קישורים חיצוניים

קטגוריה:סרטי 1955
קטגוריה:סרטי דרמה ישראליים
קטגוריה:סרטי מלחמת העצמאות
קטגוריה:חיפה בקולנוע
קטגוריה:סרטים אבודים
עילאר

**עילאר** (בערבית: **عِلار**) היא עיירה פלסטינית בנפת טולכרם בצפון יהודה ושומרון, הממוקמת כ-10 ק"מ צפונית-מזרחית לטולכרם, ו-25 ק"מ ממזרח לנתניה. היא גובלת בעתיל ממערב, בכפר ראעי ממזרח וחרמש מצפון. על פי הלשכה המרכזית לסטטיסטיקה הפלסטינית, בעילאר התגוררו 6,190 תושבים בשנת 2007. 6.6% מכלל האוכלוסייה בכפר היו פליטים בשנת 1997. שטח הכפר הוא כ-14,000 דונמים (14 קילומטרים רבועים). הצפיפות היא 440 נפש לקמ"ר.

## היסטוריה
בכפר נמצאו שרידי חרס מתקופות הברזל, ההלניסטית, הרומית, הביזנטית, המוסלמית וימי הביניים.

בתקופת הצלבנים (שנת 1200) הכפר נודע בשם "אלאר". בשנת 1265 הכפר הוזכר כבין האחוזות שהסולטאן ביברס העניק לאמיריו לאחר שגירש את הצלבנים. כל הכפר הוענק לאמיר סייף אלדין קושטימור אל-עג'מי.

בשנת 1596 (תחת שלטון האימפריה העות'מאנית) עילאר מופיע ברישומי המס העות'מאנים כחלק מנפת (נהיה) ג'בל שאמי, שבמחוז (ליוה) שכם. בכפר התקיימו 41 משקי בית, כולם מוסלמים. תושבי הכפר שילמו שיעור מס קבוע של 33.3% על מוצרים חקלאיים ובהם חיטה, שעורה, יבולי קיץ, עצי זית, כוורות ועזים, בנוסף על מס הג'יזיה ועל הכנסות מזדמנות. בסך הכל תושבי הכפר שילמו 5,074 אקצ'ות. כל המיסים הועברו לוקף המקומי. בשנת 1838 עילאר צוין ככפר ברובע א-שרעוויה א-שורקייה (המזרחי), צפונית לשכם.

המפקד האוכלוסין בשנת 1922 שנערך על ידי שלטונות המנדט הבריטי, מנה הכפר 835 תושבים - כולם מוסלמים, מספר זה גדל במפקד 1931 ל-1,047 תושבים, ב-268 בתים. בסקר הכפרים של 1945 אוכלוסיית עילאר הייתה 1,450, כולם מוסלמים, עם 13,981 דונם אדמה על פי סקר קרקעות ואוכלוסיות רשמי. 4,432 דונם היו מטעים וקרקע להשקיה, 5,431 שימשו לדגנים, ואילו 33 דונם היו אדמות בנויות (עירוניות).

בשנת 1961 אוכלוסיית עילאר מנתה 2,499 תושבים.

## קישורים חיצוניים

## הערות שוליים

קטגוריה:נפת טולכרם
.uy

**.uy** היא סיומת האינטרנט (ccTLD) באורוגוואי. ניתן לרשום שמות דומיינים ברמה שנייה או ברמה שלישית.

## סיומות אינטרנט משניות
* **.com.uy**: עבור חברות מסחריות (נדרש איש קשר מקומי לחיוב עבור נרשמים זרים).
* **.edu.uy**: עבור גורמי חינוך מקומיים.
* **.gub.uy**: לגופים ממשלתיים מקומיים.
* **.net.uy**: לספקי שירותי אינטרנט מקומיים.
* **.mil.uy**: לצבא המקומי.
* **.org.uy**: עבור עמותות.

## קישורים חיצוניים

* 
* 
* אתר הרשמה מתחת לדומיינים אחרים של .uy ברמה שנייה
* ראיון עם האחראי הטכני לתחומי .uy 

קטגוריה:אורוגוואי: תקשורת
.kn

**.kn** הוא הדומיין ברמה העליונה של קוד המדינה באינטרנט (ccTLD) עבור סנט קיטס ונוויס. הוא מנוהל על ידי אוניברסיטת פוארטו ריקו, המנהל המרכזי.

## סיומות אינטרנט משניות
הרשמות מותרות ישירות ברמה השנייה, וישנם גם מספר רישומים ברמה שלישית מתחת לשמות אלה ברמה השנייה:
* **com.kn**: מסחרי (ללא הגבלה).
* **net.kn**: רשתות (ללא הגבלה).
* **org.kn**: ארגונים (ללא הגבלה).
* **edu.kn**: מוסדות חינוך.
* **gov.kn**: מוסדות ממשלתיים.

## קישורים חיצוניים

* 
* Dot KN הרישום.

## הערות שוליים

קטגוריה:סנט קיטס ונוויס
.nato

הדומיין **.nato** היה תחום ברמה העליונה (TLD) במערכת שמות הדומיינים (DNS) של האינטרנט. התחום התווסף בסוף שנות ה-80 על ידי מרכז המידע ברשת לשימוש בנאט"ו, ארגון האמנה הצפון-אטלנטית, בהתבסס על הרציונל שאף אחד מהתחומים העליונים שהיו קיימים אז לא שיקף באופן הולם את מעמדו כארגון בינלאומי, אולם זמן קצר לאחר תוספת זו הציע פאול מוקפטריס, מעצב ה-DNS, לנציגי נאט"ו כי nato.int תהיה בחירה טובה יותר. ה-TLD .int נוצר לשימוש בארגונים בינלאומיים, ונאט"ו עברה לשימוש ב-nato.int. בעקבות חוסר שימוש, ה-TLD nato נמחק ביולי 1996.

## קישורים חיצוניים
* 

קטגוריה:נאט"ו
פרנסיסקו פאסקואל אובמה אסואה

**פרנסיסקו פאסקואל אובמה אסואה** (בספרדית: **Francisco Pascual Eyegue Obama Asue**; נולד ב-21 באפריל 1949) הוא פוליטיקאי שכיהן כראש ממשלת גינאה המשוונית בין השנים 2016–2023. לפני שמילא תפקיד זה, כיהן כשר החקלאות, שר הבריאות והרווחה ושר הנוער והספורט.

## קישורים חיצוניים

## הערות שוליים

קטגוריה:ראשי ממשלות
קטגוריה:גינאה המשוונית: אישים
קטגוריה:ילידי 1949